text: Mand blottede sig i Hornsyld
  21 april 2018 kl. 17.21
  En 30-årig kvinde blev lørdag morgen udsat for blufærdighedskrænkelse, da en mand blottede sig på Søndergade i Hornsyld. 
  Lørdag morgen omkring klokken 9 fik en 30-årig kvinde sig en forskrækkelse, da en mand blottede sig for hende på Søndergade ved søen i Hornsyld. Manden, der beskrives som meget mørklødet, trak sine bukser ned og blottede sit lem for den 30-årige kvinde, der løb fra stedet. 
  Politiet afsøgte efterfølgende området for at finde manden. 
  - Men det havde vi desværre ikke meget held med, siger vagtchef ved Sydøstjyllands politi, Jesper Duus. 
  Folk, der har set noget i Hornsyld omkring klokken 9 lørdag, opfordres til at ringe til politiet på 1-1-4.
  